64 
I tiere Henseender synes Ehrenberg at have haft en rigtigere 
og klarere Opfattelse af Hjulorganet end Hudson, og man maa 
undres over, at H udson & Gosse i saa ringe Grad have under¬ 
søgt Hjulorganet paa det meget betydelige Antal Arter, de have 
beskrevet og aftegnet, og at deres store Monografi saa lidt har bi¬ 
draget til en Forstaaelse af dette for Hjuldyrene ejendommelige 
Organ. Det er derfor ret naturligt, at den Maade, hvorpaa de 
have anvendt Hjulorganet i deres System, er lidet heldig. Naar 
saaledes Melicertidæ og Floscidariadæ forenes i én Orden paa 
Grund af Hjulorganets ensartede Bygning, da er dette et absolut 
Fejlgreb. Man kan næppe tænke sig større Modsætninger mellem 
to Hjulorganer end mellem Melicertidernes og Floscularidernes. 
I det ene Tilfælde er Hjulskiven plan, omkredset af to Ciliekranse, 
som begrænse en smal, fimreklædt Kanal, Cilierne ere korte og 
bøjelige, Munden er beliggende excentrisk, og Hjulorganet bruges til 
at opbygge de ejendommelige Kør med. Hos Flosculariderne derimod 
er Hjulskiven indadbuet; der er kun én skarpt fremtrædende Cilie- 
krans bestaaende af stive, til Dels ubevægelige Børster, Munden er 
central, og Hjulorganet anvendes ikke under Konstruktionen af 
Rørene. Netop Hjulorganet viser bedre end noget andet, at disse 
to Familier aldeles ikke ere indbyrdes beslægtede. Begge Familier 
ere fastsiddende, og Hjulorganet har selvfølgelig hos begge mistet 
sin Betydning som Bevægelsesorgan; anden Lighed end denne er 
imidlertid ikke til Stede. Efter al Sandsynlighed er Floscularidernes 
Hjulorgan en videre Udvikling af Microcodidernes, ligesom Melicer¬ 
tidernes er nær beslægtet med Pedalionidernes og rimeligvis ogsaa 
med Pterodinidernes Hjulorgan. 
Det bdelloidiske Hjulorgan, der er typisk for Philodiniderne 
og hos Hudson-Gosse anvendes til at begrænse Ordnen Bdel- 
loida overfor Rhizotci og Ploima, er i sine Hovedtræk rigtigt skildret 
af disse Forfattere og paa rette Maade anvendt til at karakterisere 
denne skarpt begrænsede Hjuldyrfamilie; den mulige , men iøvrigt 
tvivlsomme Afledning af Philodinidernes Hjulorgan (gennem Adineta s 
Fimreskive) fra Proales har været dem ukendt. 
